CELEX: 52012PC0377
Language: lt
Date: 2012-08-17
Title: Pasiūlymas EUROPOS PARLAMENTO IR TARYBOS REGLAMENTAS kuriuo dėl Kroatijos stojimo nustatomos specialios laikinosios Europos Sąjungos pareigūnų ir laikinųjų darbuotojų įdarbinimo priemonės

|
			
		
		
		52012PC0377
		
			Pasiūlymas EUROPOS PARLAMENTO IR TARYBOS REGLAMENTAS kuriuo dėl Kroatijos stojimo nustatomos specialios laikinosios Europos Sąjungos pareigūnų ir laikinųjų darbuotojų įdarbinimo priemonės /* COM/2012/0377 final - 2012/0224 (COD) */
			
				
		
		
			
			   	AIŠKINAMASIS MEMORANDUMAS
1.           PASIŪLYMO
APLINKYBĖS
Toliau pateikiamas reglamento projektas apima
su įdarbinimu susijusius Kroatijos stojimo į Europos
Sąjungą 2013 m. liepos 1 d. aspektus.
Ankstesniais plėtros etapais buvo
priimtos specialios į Sąjungą stojančių šalių
piliečių įdarbinimo priemonės. Todėl kiekvienu
plėtros etapu šiuo tikslu buvo priimtas reglamentas, kuriuo laikinai
nukrypstama nuo Tarnybos nuostatų dėl įdarbinimo[1].
Pagrindinės pasiūlymo nuostatos yra
šios:
1.           Siūloma, kad nuo
Tarnybos nuostatų nukrypti leidžiančios nuostatos galiotų iki 2018 m.
birželio 30 d. 
2.           Reglamente numatoma
organizuoti konkursus pareigūnų iš Kroatijos atrankai nacionaliniu
pagrindu. 
3.           Konkursai Kroatijos
piliečiams gali būti organizuojami ir juos laimėjusių kandidatų
sąrašai gali būti sudaryti iki šios šalies įstojimo į ES.
Tačiau šalis turi būti įstojusi į ES prieš paskiriant jos
piliečius į pareigūnų postus Europos institucijose.
4.           Institucijoms suteikiama
galimybė nukrypti nuo reikalavimo skelbti apie laisvas darbo vietas.
Tačiau, jeigu nori, institucijos gali paskelbti apie laisvas darbo vietas.

Kiekviena institucija nustatys, kiek
pareigūnų iš šalies kandidatės įdarbins pagal šio
reglamento, kuriuo nukrypstama nuo Tarnybos nuostatų, nuostatas.
2.           KONSULTACIJŲ SU
SUINTERESUOTOSIOMIS ŠALIMIS IR POVEIKIO VERTINIMO REZULTATAI
Netaikoma.
3.           TEISINIAI PASIŪLYMO
ASPEKTAI
Siūloma nukrypti nuo Tarnybos
nuostatų 4 straipsnio antros ir trečios pastraipų, 7 straipsnio 1
dalies, 27 straipsnio ir 29 straipsnio 1 dalies a ir b punktų
nuostatų ir kitų tarnautojų įdarbinimo sąlygų,
kuriose numatyta, kad pirmiau išvardytos Tarnybos nuostatų nuostatos
taikomos laikinųjų darbuotojų įdarbinimui.
2012/0224 (COD)
Pasiūlymas
EUROPOS PARLAMENTO IR TARYBOS REGLAMENTAS

kuriuo dėl Kroatijos stojimo nustatomos
specialios laikinosios Europos Sąjungos pareigūnų ir
laikinųjų darbuotojų įdarbinimo priemonės
EUROPOS PARLAMENTAS IR EUROPOS
SĄJUNGOS TARYBA,
atsižvelgdami į Sutartį dėl
Europos Sąjungos veikimo, ypač į jos 336 straipsnį,
atsižvelgdami į Europos Komisijos
pasiūlymą, pateiktą gavus Tarnybos nuostatų komiteto
nuomonę,
perdavus teisėkūros procedūra
priimamo akto projektą nacionaliniams parlamentams,
atsižvelgdami į Teisingumo Teismo
nuomonę[2],
atsižvelgdami į Audito Rūmų
nuomonę[3],
laikydamiesi įprastos
teisėkūros procedūros,
kadangi:
(1)       dėl Kroatijos stojimo 2013 m.
liepos 1 d. reikėtų priimti specialias laikinąsias
priemones, kuriomis būtų leidžiama nukrypti nuo Europos Sąjungos
pareigūnų tarnybos nuostatų (toliau – Tarnybos nuostatai) ir
kitų tarnautojų įdarbinimo sąlygų (toliau –
įdarbinimo sąlygos);
(2)       atsižvelgiant į stojančiosios
šalies santykinį dydį ir potencialiai susijusių asmenų
skaičių, šios priemonės, nors ir laikinos, turėtų
galioti pakankamai ilgą laikotarpį. 2018 m. birželio 30 d. atrodo
tinkamiausia jų galiojimo pabaigos data;
(3)       atsižvelgiant į
poreikį numatytus pareigūnus įdarbinti kaip galima greičiau
po stojimo, šis reglamentas turėtų būti priimtas iki
faktinės stojimo datos,
PRIĖMĖ ŠĮ
REGLAMENTĄ: 
1 straipsnis
1.           Nepaisant Tarnybos
nuostatų 4 straipsnio antros ir trečios pastraipų, 7 straipsnio 1
dalies, 27 straipsnio ir 29 straipsnio 1 dalies a ir b punktų, nuo
faktinės Kroatijos įstojimo datos iki 2018 m. birželio 30 d. laisvas
darbo vietas galima užpildyti pareigūnais paskiriant Kroatijos
piliečius, neviršijant paskirstytų vietų skaičiaus ir
atsižvelgiant į diskusijų dėl biudžeto rezultatus.
2.           Nuo faktinės
įstojimo datos pareigūnai, išskyrus vadovaujančius
pareigūnus (generalinių direktorių ar lygiavertės AD 16
arba AD 15 lygių pareigos ir direktorių ar lygiavertės AD 15
arba AD 14 lygių pareigos), paskiriami pagal Tarnybos nuostatų III
priedą surengus konkursus, remiantis kvalifikacijomis, egzaminais arba
kvalifikacijomis ir egzaminais.
2 straipsnis
1.           Šio reglamento 1 straipsnio
1 dalyje nustatyta nukrypti leidžianti nuostata mutatis mutandis taikoma
Kroatijos piliečių įdarbinimui laikinaisiais darbuotojais.
2.           Darbuotojai įdarbinami
nuo faktinės įstojimo datos.
3 straipsnis
Šis reglamentas įsigalioja kitą
dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas
ir tiesiogiai taikomas visose valstybėse narėse.
Priimta Briuselyje
Europos Parlamento vardu                           Tarybos
vardu
Pirmininkas                                                   Pirmininkas
[1]               2004 m.
plėtra – OL L 67, 2004 3 5, p. 1.
                2007 m. plėtra
– OL L 335, 2006 12 1, p. 5.
[2]               OL C...,
..., p..
[3]               OL C..., ...,
p..